হাজারদুয়ারী এক্সপ্রেস

হাজারদুয়ারী এক্সপ্রেস হল ভারতীয় রেলওয়ের শিয়ালদহ ডিভিশনের একটি মেল বা এক্সপ্রেস ট্রেন যেটি পশ্চিমবঙ্গের কলকাতার সাথে মুর্শিদাবাদ জেলাকে সংযুক্ত করে। মুর্শিদাবাদের বিখ্যাত পর্যটনকেন্দ্র হাজার দুয়ারী প্রাসাদের নামে এই ট্রেনটির নাম রাখা হয়েছে। এটি ঘণ্টায় ৪৩ কিমি বেগে একদিনে ২২৩ কিলোমিটার অতিক্রম করে।

২০০৯ খ্রিস্টাব্দের ৭ ফেব্রুয়ারি কলকাতায় তৎকালীন অর্থ ও বিদেশমন্ত্রী শ্রী প্রণব মুখার্জি এই ট্রেনের শুভ সূচনা করেন ।

সুবিধা
অগ্রিম ৬০ দিন আগে এই ট্রেনের জন্য আসন সংরক্ষণ করা যায়। এতে সর্বমোট একটি বাতানুকূল শয়নকক্ষ, দুটি দ্বিতীয় শ্রেণির বসার কক্ষ ও ছ'টি সাধারণ বসার কক্ষ ছাড়াও গার্ডম্যানের কামরা তথা লাগেজ ব্রেক ভ্যান থাকে। এতে কোন প্যান্ট্রি কক্ষ থাকে না।

থামার স্থান

 কলকাতা (KOAA) 
 ব্যারাকপুর (BP)
 রানাঘাট জংশন (RHA)
 কৃষ্ণনগর সিটি জংশন (KNJ) 
 বেথুয়াডহরী (BTY) 
 পলাশী (PLY)
 বেলডাঙা (BEB) 
 বহরমপুর কোর্ট (BPC)
 মুর্শিদাবাদ (MBB) http://enquiry.indianrail.gov.in/ntes/  "ওয়েবসাইট"।
জিয়াগঞ্জ (JJG)
 ভগবানগোলা (BQB)
 লালগোলা (LGL)

সময়
১৩১১৩ হাজারদুয়ারী এক্সপ্রেস কলকাতা রেলওয়ে স্টেশন থেকে রোজ সকাল ৬:৫০ এ ছেড়ে বেলা ১২:০০ টায় লালগোলা পৌছায়।
১৩১১৪ হাজারদুয়ারী এক্সপ্রেস লালগোলা ছাড়ে বিকেল ৪:১০ এ এবং কলকাতা স্টেশনে পৌছায় সেইদিন রাত্রি ৯:২৫ এ।

তথ্যসূত্র

আরও দেখুন
কলকাতা মেট্রো
পূর্ব রেলওয়ে

বিষয়শ্রেণী:পশ্চিমবঙ্গের রেল পরিবহন
বিষয়শ্রেণী:মুর্শিদাবাদ জেলা
বিষয়শ্রেণী:কলকাতার পরিবহন
বিষয়শ্রেণী:ভারতের নামযুক্ত যাত্রীবাহী ট্রেন
বিষয়শ্রেণী:ভারতের এক্সপ্রেস ট্রেন